alibayram/wikipedia-40-langs huggingface dataset:
عما

العمى ( blindness) دا مرض بيصيب الكائنات الحية وبتخليه مش عارف يشوف او يستخدم عينيه. وفيه انواع، عمي كامل ودا بيكون مش شايف حاجة خالص. وفيه عمي متوسط (بيتقال عليه ضغف نظر بدرجات مختلفه)وفيه الكائن الحي بيقدر يعرف إذا كان فيه نور ولا لا ويحدد اتجاهه بس.
الاحصاءات اللى اتعملت سنه 2002 بينت انه فى انخفاض فى عدد المرضى اللى عندهم عمى فى العالم كله و كمان فى انخفاض فى عدد اللى جالهم عمى بسبب الامراض المعديه (زى التراكوما) و على العكس فى زياده فى عدد اللى بيجيلهم عمى بسبب كبر السن و الامراض المرتبطه بيه (زى مرض السكر).

ارقام مهمه 
 فى سنه 2002، وصل عدد الناس اللى بتشتكى من مشاكل فى النظر ل 161 مليون انسان ; منهم 124 مليون عندهم ضعف فى النظر و 37 مليون عندهم عمى كامل.
 الناس اللى عندهم عمى ممكن يتقسمو على حسب السن، الجنس و البلد لـ:
 على حسب السن: 82% من العميان عندهم خمسين سنه او اكتر مع ان المجموعه دى بتمثل 19% بس من عدد سكان العالم
 على حسب الجنس: كل الاحصاءات اللى اتعملت فى نماطق م ختلفه م العالم و فى مجموعات عمريه متعدده، بينت الاحصاءات دى ان الستات عندهم قابليه اكتر من الرجاله انه يجيلهم عمى.
 على حسب البلد او المنطقه: توزيع العمى على مناطق العالم مش متساوى و اعلى منطقه فى العالم فيها عميان هى حنوب شرق اسيا (27%)، غرب المحيط الباسيفيكى (26%)، افريقيا (17%)، شرق البحر المتوسط (10%)، الامريكتين (10%) و اوروبا (10%).

اسباب العمى أو ضعف النظر 

 الكاتاراكت (المايه البيضا) هوه اكتر مرض فى العالم ممكن يسبب العمى او ضعف النظر و دا مرض مرتبط بالسن الكبير (47.8% من خالات العمى بيسببها الكاتاراكت)
 الجلوكوما (المايه الزرقا) دا تانى اكتر مرض بيسبب العمى و ضعف النظر (بيسبب 12.3% من اجمالى حالات العمل و ضعف النظر)
 التنكس البقعى المرتبط بالسن (age-related macular degeneration (AMD و دا مسئول عن 8.7% من حالات العمل
 التراكوما (الرمد الحبيبى)و دا مرض معدى بتسببه باكتيريا اسمها كلاميديا تراكوماتيس (Chlamydia trachomatis)و بيسبب 3.6% من حالات العمى و خصوصا فى البلاد الفقيره و اللى فيها الرعايه الصحيه مش قد كدا.
 فى مجموعه كبيره تانيه م الامراض اللى ممكن تسبب العمى أو ضعف النظر زى مرض السكر و خصوصا التهاب عصب العين اللى بيحصل بسبب عدم تظبيط مستوى الجلوكوز فى الدم. و زى كمان نقص فيتامين A

المقاومه و العلاج و التعايش مع العمى 
 زياده الرعايه الصحيه و الوعى الطبى فى اوروبا الغربيه و امريكا الشماليه كان ليه دور كبير فى التقليل من عدد العميان عن طريق الوقايه من الامراض اللى ممكن تسبب المرض دا.
فى كلاب متدربه دلوقتى ممكن يستعملها العميان عشان يتمشو فى الشوارع و الجناين و يعيشو حياه شيه طبيعيه و كمان فى كتب مكتوبه بطريقه برايل بتمكنهم من القرايه بسهوله.
معظم الكومبيوترات الحديثه و الموبايلات دلوقتى بيبقا فيها برنامج بيخليهم يستجيبو للاوامر الصوتيه بتاعة المستخدم.

شوف كمان 
جيرمان شيبرد

لينكات برانيه 

 منظمة الصحه العالميه

طب
امراض
ايا صوفيا

ايا صوفيا (بالتوركى : Ayasofya - باليونانى : آجيا صوفيا Αγιά Σοφιά ) ، كانت كنيسة و بعدين جامع و بعدين متحف لغاية ما حولها رجب طيب أردوغان لجامع مرة تانية فى يوليه ٢٠٢٠. مكانها فى اسطانبول فى تركيا. باليونانى آجيا صوفيا معناها " الحكمه الالاهية ". كانت فى الاول كنيسة بناها الامبراطور قسطنطين الكبير سنة 325 و سماها كنيسة القديسة صوفيا للتبرك. بعد قسطنطين بنى (قسطنس) توسعات فيها لكنها اتحرقت سنة 532 فجددها الامبراطور البيزنطى جوستينيان وانتهت سنة 537، وخصصها للقديسة صوفيا وكانت ست قبطية اسمها صوفيا وكانت فى الاول وثنية وبعدين شدتها التعاليم المسيحية من جيرانها، وآمنت بالمسيحية واتعمدت من أسقف منف واستشهدت فى مصر وواحدة من جيرانها اخدت جسدها وكان ببركته بيحصل منه معجزات، وطلب الامبراطور قسطنطين يجيبوا جسدها للقسطنطينة، و بني ليها كاتدرائية كبيرة هناك، وعشان كده الفرنسيين بيسمو الكنيسة سينت صوفيا Saint Sophie بمعنى القديسة صوفيا.

مقر بطريرك 
ايا صوفيا كانت مقر بطريرك الارتودوكس اليونانيين والمكان اللى كانت بتتعمل فيه الطقوس الدينيه البيزنطيه الملكيه.

ايا صوفيا مشهورة بقبتها الضخمه واللى بتعتبر تحفه المعمار البيزنطى وكانت اكبر كاتدرائيه فى العالم لحوالي الف سنه لحد ما اتبنت كاتدرائية اشبيليا سنة 1520.

غزو كونستانتينوپوليس 
فى سنة 1453 اتغزت قسطنطينيه على يد الاتراك العثمانيين وبأوامر من السلطان محمد الفاتح (محمد التانى) تحولت لجامع واتعمل براها اربع مآدن، وعمل السلطان مراد التالت تعضيدات كبيره فى جدارها اللى كان حا يقع بسبب الزلازل وبنى جنبه مدارس ومدافن وجوامع.  رغم التغييرات الكبيره اللى عملها العثمانيين فى الكنيسه بس بيتحسبلهم انهم ما دمروش اللوحات الفنيه المرسومه ع السقف و سابوها زى ما هيا لحد دلوقتى. فى سنة 1935 وبعد الغاء الخلافه العثمانيه واعلان الجمهورية التوركيه تحول الجامع لمتحف يتستقبل السواح من العالم كله عشان يشوفو الجامع والمحراب والمنبر الموجودين فى نفس المكان مع الايقونات المسيحيه وصور العدرا مريم والمسيح ويوسف النجار.

معرض الصور 
من الخارج

من الداخل

السقف

العناصر الاسلاميه

لينكات برانيه

مصادر 

كاتدرائيات
كاتدرائيات تركيا
استانبول
ايا صوفيا
ايا صوفيا
ايا صوفيا
12 يناير

12 يناير هو اليوم الاتناشر من ايام السنة فى التقويم الجريجورى . و فيه بعده 353 (354 فى السنة الكبيسة) يوم لحد نهاية السنة.

مناسبات و أعياد 
 عيد الاب فى مصر

وفيات 
 1946 - صفيه زغلول مرات سعد زغلول و ام المصريين.

ايام السنه
يناير
ماهابهاراتا

الماهابهاراتا (Mahābhārata)( يعنى البهاراتا العظيمه) هيا ملحمه شعريه بتعتبر هيا و الرامايانا اهم ملحمتين اتكتبو فى تاريخ الهند القديم باللغه السانسكريتى. الملحمه دى بيعتقد ان اللى كتبها واحد ناسك هندى اسمه ڤياسا. الماهابهاراتا واحده من اهم المنتجات الثقافيه للهند و بتلعب دور مركزى لحد دلوقتى فى الديانه الهندوسيه . الماهابهاراتا بتعتبر من اطول الملاحم الشعريه فى تاريخ البشريه بعدد ابياتها اللى بيزيد هن 74000 بيت (90000 بيت فى حسابات تانيه)، الماهابهاراتا قد ملحمة الالالياذه و الاوديسه سوا بعشر مرات و قد الكوميديا الالاهيه بتاعة دانتى ب خمس مرات و عشان كدا بيعتبروها م المصادر الاساسيه لتطور الديانه الهندوسيه من 400 ق م لحد 200 م.

الماهابهاراتا ملحمه مليانه شخصيات اسطوريه بتقوم بعمليات بطوليه خارقه وبتحكى عن الصراع اللى حصل بين مجموعتين من ولاد العم:الكاورافا و الباندافا (Kauravas and the Pāṇḍavas).تأليف الملحمة بيتنسب لواحد حكيم (ساجا) اسمه فياسا

هندوسيه
شعر
الهند
ايكليديس

ايكليديس ( Εὐκλείδης |Eukleídēs| الانتصار الكويس;  إقليدس;  Euclid;  Euclide) (ازدهر حوالى 300 قبل الميلاد/مش معروف تاريخ و مكان ولادته و موته بالظبط), معروف كمان باسم إوكليديس اسكندرية هو شخصية تاريخية وغالبا بيتقال عليه ابو الهندسة. و يعتقد انه عالم رياضيات يونانى نشط فى اسكندرية فى عهد بطليموس الاول (323 قبل الميلاد - 283 قبل الميلاد).

كتاب العناصر غالبا بيتنسب ليه و الكتاب ده يعتبر الكتاب الأكتر نجاح وتأثير فى تاريخ الرياضيات.
 و فيه مبادئ بيتقال عليها دلوقتى مبادئ هندسة ايكليديس و تم استنتاجها من مجموعة صغيرة من البديهيات.

كتب المبادئ 
إوكليديس الّف كتب كتير بس كتاب واحد بس إلي خد كل الشهرة وهو كتاب "مبادئ الهندسة" والكتاب ده مهم مش علشان النظريات الي فيه لأن معظمها كانت معروفة ببراهينها اصلا لكن الكتاب ده إشتهر لأنه اول كتاب يجمع النظريات ويعرضها ويربطها مع بعض ويأكد على صحتها وأضاف بديهيات هندسية وإقليدس رتب النظريات بطريقة منطقية وزود براهين جديدة محدش قالها قبل كدة وأضاف معادلات جبرية. وفضل كتاب "المبادئ" اساس لدراسة الهندسة لأكتر من الفين سنة ودي تعتبر أطول فترة عاشها كتاب. و الكتاب ده بالإغريقي بس إترجم للغات كتيرة بعد كدة,وكانت اول طبعة ليه سنة 1482 يعني بعد مخترع جوتنبرج الطباعة بتلاتين سنة.و الكتاب ده تدريب عملي على التفكير المنطقي فكان مؤثر أكتر من كتاب أرسطو عن "المنطق" لأنه أحسن نموذج للتنظيم المنطقي للفكر.علشان كده اهتم بي كل المفكرين العظام من وقت الكتاب ده ماإكتب. وكتاب إقليدس من العوامل القوية الي أحيت العلوم الحديثة,لأن العلم مش مجرد تجميع معلومات,لكن العلم ملاحظة دقيقة و إستخراج نتاائج و قواعد عامة و أعظم انجازات العلم الحديث بتيجي من ترابط التجارب الإتسانية وتحليلها الدقيق بعد كدة و الوصول لنتائج ليها شكل النظريات وقوة البديهيات.
يوكليديس اثر فى نيوتين جدا,وده كان واضح فى كتاب نيوتن "المبادئ" اللى كتبه باللاتيني وكان فى شكل هندسي زي كتاب إقليدس بالظبط وقلدوهم بعد كدة ناس كتير زي الفيلسوفين الإنجليز رسل,و هوايتهد والهولندي أسبينوزا. وفي المية وخمسين سنة إلي فاتو الجماعة بتوع الرياضة عرفو إن الهندسة الإقليدية مش النموذج المنطقي الوحيد او مش الصورة الصح لكل الفكر الانساني وكل العلاقات بين الحاجات والناس وعلاقات الكون لكن فى حاجات تاني مختلفة جدا عن الصورة إلي سيطرت على الناس من ايام إقليدس.. زي نظرية النسبية للعالم ألبرت أينشتاين إلي نسفت الصورة التقليدية الإقليدية فى المجالات المغناطيسية للنجوم البعيدة والكواكب وحركاتها وإلي مش ممكن نطبق عليها هندسة إقليدس إلي متنفعش غير للحاجات الجامدة المحدودة بس...وبالرغم من النظريات الحديثة فى الهندسة والرياضيات والفيزيا والفلك بس ده ميقللش من أهمية وخطورة العبقري الإغريقي إلي عاش ومات من أكتر من 22 قرن.

مصادر 

علما
يونانيين قدام
اسكندرانيه
وفيات فى اسكندريه
عناصر اوكليديس

كتاب عناصر إوكليديس (يونانى: Στοιχεῖα) مقالة رياضية وهندسية تتكون من 13 كتب ;كتبهم عالم الرياضيات اليوناني يوكليديس و غالبا بيتنسب ليه فى الاسكندرية حوالى 300 قبل الميلاد.

و الكتاب ده يعتبر الكتاب الأكتر نجاح وتأثير فى تاريخ الرياضيات.
 و يتألف من مجموعة من التعاريف, والمسلمات (البديهيات), والمقترحات (النظريات والبناء), والبراهين الرياضية من المقترحات.

مصادر 

كتب
بيوكيميا

بيوكيميا و كمان بيتقال عليها كيميا حيويه دا نوع من انواع الكيميا. دا بيشوف العمليات الكيمياوية اللى بتحصل جوا الكائن الحى. وأغلب المركبات البيوكيمياوية بتكون كبيرة الحجم وبتتكون من وحدة واحدة بتكرر ، زى البروتين مثلا بيتكون من 20 امينو اسيد ( حمض امينى ) بيتغير ترتيبهم وعددهم وانواعهم .علشان كده فى ملايين انواع البروتين زى الالبيومين والثيروكسين والهيموجلوبين وغيرها.

تاريخ 

زمان كان فى نظرية ان جسم الانسان فيه قوة غريبة هى اللى بتخيله يعرف يعمل المركبات البيوكيمياوية. بس سنة 1828 فى عالم اسمه فوهلر عرف يعمل اليوريا فى المعمل وبكدا بيكون كسر النظرية دي.

لينكات برانيه

مصادر 

 
كيميا
13 يناير

13 يناير هو اليوم التلاتاشر من ايام السنة فى التقويم الجريجورى . و فيه بعده 352 (353 فى السنة الكبيسة) يوم لحد نهاية السنة.

مواليد 
 1904 - هيلانه سيداروس
 1911- اسماعيل ادهم
 1922 - منير مراد

وفيات 
 1941 - جيمس جويس
 1960 - سيبيلا اليرامو

مناسبات 
 1559 - تنصيب الملكة اليزابيث الاولانيه ملكة على بريطانيا فى كنيسة ويستمينيستار فى لندن.

 )

ايام السنه
يناير
روسى

الروسى (Русский язык) هوه لغه سلافيه شرقيه زى الاوكرانى و البيلاروسى وهما كلهم تبع عيلة اللغات الاندو-اوروبيه.
الروسى هوه اللغه الرسميه بتاعة روسيا بالاضافة لبلاد تانيه زى بيلاروس، كازاخستان ،قيرغيزستان و اوزبيكستان. الروسى كمان واحده من اللغات الرسميه السته فى الامم المتحده.

الكتابه 
الروسى بتكتب بالحروف الكير بعديه ( متعدله شويه) و الالفبائيه الروسيه بتتكون من 33 حرف و دا جدول بالحروف الروسيه مع النطق بتاعهم:<div dir="ltr">

مصادر 

لغات
روسيا
شبه الجزيره الايبيريه

شبه الجزيره الايبيريه (), او ايبيريا هی شبه جزيره فى جنوب غرب اوروبا, و بتشمل اسبانيا و البرتغال و جبل طارق و اندورا و منطقة صغيره جدا فى فرنسا. ايبيريا هی تانى اكبر شبه جزيره فى أوروبا, و مساحتها 582.860 كيلومتر2 (225.040 ميل2).

اصل الاسم 

اسم ايبيريا مشتق من نهر ايبير, و حالى يسمى نهر ايبرو.

مصادر 

شبه جزر
مهرجان كان

مهرجان كان (le Festival de Cannes) هو احد اقدم و اهم و افخم المهرجانات السينيمائيه فى العالم.

تاريخ
مهرجان كان ابتدأ فى سنة 1946 و هو مهرجان خاص (ليس حكوميا) و يعد له فى كل سنه ( شهر مايو) فى قصر المهرجانات و المؤتمرات ( Palais des Festivals et des Congrès)فى مدينة كان السياحيه فى جنوب فرنسا.
جايزة السعفه الدهبيه (Palme d'Or) هى افخم جايزة يمنحها المهرجان لأحسن فلم سينمائيا.

يوسف شاهين 
المخرج المصرى يوسف شاهين كسب فى سنة 1997 بجايزة مهرجان كانلانجازات العمر.

جوايز 
 پالم دور
 جايزة مهرجان كان لاحسن ممثل
 جايزة مهرجان كان لاحسن ممثله

شوف كمان 
 مهرجان القاهرة الدولى
 مهرجان برلين
 مهرجان ڤينيسيا
 جايزة الأوسكار

لينكات برانيه

مصادر    

فرنسا
سينما
مهرجان كان
سياسة اسپانيا

سياسة اسبانيا تتشكل من نظام پرلمانى ديمقراطى ملكى دستورى, الملك هو رئيس الدولة و رئيس السلطة التنفيذية هو رئيس الحكومة فى نظام متعدد الاحزاب. السلطة التشريعية المركزية متمثلة فى مجلسين الپرلمان. السلطة القضائية مستقلة عن السلطتين التنفيذية والتشريعية.

الدستور 
الدستور الاسباني اللى صدر سنة 1978 هو قمة انتقال اسبانيا للديمقراطية. التاريخ الدستورى لاسبانيا يرجع تاريخه لدستور 1812. بعد وفاة فرانسيسكو فرانكو فى 1975 كان فيه انتخابات عامه فى 1977, بعدها اجتمع البرلمان الاسباني, بصفته جمعية دستورية علشان أقرار دستور 1978. و نتيجة لده اسبانيا بفضل دستورها الايام دى تتكون من 17 من الأقاليم المتمتعة بالحكم الذاتى و اتنين من مدن الحكم الذاتى بدرجات متفاوتة من الاستقلال الذاتى.

الحكومة 

نظام اسبانيا هو نظام ملكي دستورى, وراثى من ملك و پرلمان من مجلسين, والمحاكم العامة. السلطة التنفيذية تتكون من مجلس الوزراء برئاسة رئيس الحكومة (مماثل لرئيس وزراء) يقترحه الملك و تنتخبه الجمعية الوطنية بعد الانتخابات التشريعية.

السلطة التشريعية تتكون من مجلس النواب 350 عضو ينتخبو فى اقتراع شعبي على قوائم تمثيل نسبى لخدمة اربع سنين, ومجلس الشيوخ 259 عضو, 208 يتم انتخابهم بشكل مباشر عن طريق التصويت الشعبى, و 51 معينين من الهيئات التشريعية الاقليمية لأربع سنين.

 رئيس الدولة
 الملك خوان كارلوس الاول من 22 نوفمبر 1975
 رئيس الحكومة
 رئيس الحكومة: خوسيه لويس رودريجيز ثاباتيرو انتخب فى 14 مارس 2004.
 النائب الاول لرئيس الحكومة و وزير للرئاسة: ماريا تيريزا فرنانديز دي لا فيجا.
 النائب التانى لرئيس الحكومة, وزير الاقتصاد والمالية بيدرو سولبيس.
 مجلس الوزراء
 مجلس الوزراء الإسبانى بيعينه رئيس الحكومة.

امة اسبانيا تتألف من الناحية التنظيمية فى شكل ( "دولة المجتمعات المتمتعة بالحكم الذاتي") هى واحدة من اكثر البلاد لامركزية فى أوروبا, الى جانب سويسرا و المانيا وبلجيكا.

مثلا, فى كل مناطق الحكم الذاتي المجتمعات المحلية ليها پرلمانات منتخبة, و حكومات, و ادارات عامة, و ميزانيات, وموارد, و علشان كده النظم الصحية والتعليمية وغيرها اللى بتتدار من الإقليم نفسه.

اسبانيا سياسيا متنظمه فى 17 من الأقاليم المتمتعة بالحكم الذاتي (comunidades Autónomas) و 2 من مدن الحكم الذاتي (ciudades Autónomas) -- ثويتا و ميلييا.

سبعة من المجتمعات المستقلة تتكون من محافظة واحدة: استورياس, و جزر البليار, كانتابريا, لاريوخا,مدريد و مورسيا و نافارا.

العلاقات الخارجية 
بعد عودة الديموقراطية بعد وفاة فرانكو فى 1975, و أولويات السياسة الخارجية لاسبانيا للخروج من العزلة الدبلوماسية و توسيع العلاقات الدبلوماسية و الدخول فى الجماعة الأوروبية, وتحديد العلاقات الامنية مع الغرب. بصفتها عضو فى حلف شمال الاطلنطى من 1982 أثبتت اسبانيا انها من ابرز المشاركين فى الأنشطة متعددة الأطراف بخصوص الامن الدولى.

مصادر 

اسبانيا
اجهاض

الاجهاض(Abortion) هوه عملية اخراج او تسقيط(تنزيل) الجنين من بطن امه يا اما عشان الجنين مات جوه الرحم و لازم يخرج او بهدف تمويت الجنين لو هوه لسه صاحى.الاجهاض ممكن يحصل لوحده نتيجة مشاكل فى الحمل او ممكن يتعمل بالقصد بناء على طلب الام او بتوصيه من الدوكتور اللى بيعالجها.
الاجهاض المقصود عمليه بتتمارس فى كل المجتمعات تقريبا من قديم الزمان باستخدام اعشاب معينه او الطرق تقليديه تانيه. فى الطب الحديث، الاجهاض بيتعمل يا اما بالادويه المخصوصه او بالجراحه.
موضوع الاجهاض بيسبب نقاشات و حوارات كتيره بين فريقين الاولانى بيعارض الاجهاض و بيسمو نفسيهم بتوع حق الحياه (Pro-Life) و الفريق التانى بيشجع الاجهاض و بيسمو نفسيهم بتوع حق الاختيار (Pro-Choice).
عدد حالات الاجهاض المقصود اللى حصلت فى 2003 كان تقريبا 42 ميليون حاله على مستوى العالم.

اخلاق
طب
حقوق الانسان
14 يناير

14 يناير هو اليوم الاربعتاشر من ايام السنة فى التقويم الجريجورى . و فيه بعده 351 (352 فى السنة الكبيسة) يوم لحد نهاية السنة.

مواليد 
 1947 - صبرى عبد المنعم ، ممثل مصرى.

وفيات 
 1867 - جان اوجاست دومينيك اينجريس ، رسام فرنساوى.

مصادر 

ايام السنه
يناير
مملكة استورياس

مملكة أستورياس كانت اول كيان سياسى مسيحى فى شمال اسبانيا بعد انهيار مملكة الجوث. بعد وفاة الملك رودريجو فى معركة جواداليتى و غزو المسلمين. مملكة أستورياس استمرت من سنة 718 لسنة 925 ، جت بعدها مملكة ليون لما الملك ألفونسو التانى حول العاصمة الى اوڤييدو.

الخلفية الاصلية لمملكة أستورياس 
بداية مملكة أستورياس كانت فى وسط و غرب اقليم جبال كانتابريا و المنطقة الوسطى من استورياس, اراضي استورياس كان فيها عدد من الشعوب فى بداية العصر المسيحى

انهيار مملكة الجوث 
المسلمين غزو معظم شمال غرب افريقيا سنة 689. و بعد انتصار المسلمين ضد الجوث فى معركة جواداليتى فى يوليه 711 م ابتدا المسلمين غزو شبه الجزيرة الايبيرية و عملو امارة او مقاطعة من الامبراطورية الاموية سموها الاندلس و عاصمتها كانت فى كوردوبا. بسبب التقدم السريع للمسلمين سيطرو على توليدو اول عاصمة للجوث الغربيين سنة 712 . و بعد كده راحو المسلمين على شمال ايبيريا و كل المدن هناك اما غزاها المسلمين او استسلمت ليهم . سنة 716 سيطر المسلمين على شبه الجزيرة ، لكن سيطرتهم على الشمال كانت بالاسم مش فعليه علشان مناطق كتير فى شمال شبه الجزيرة الايبيرية بقيادة بلايو نجحو فى مقاومة الغزو . و قاوم بعض الڨييثجوث لحد 719 و بعد كده جهودهم و جيوشهم راحت للجنب الغربى من جبال البيرينيه اراضى المملكه الكارولينجيه و كان فيه انتفاضات فى المنطقة الخاضعة لسيطرة قليلة فى الشمال الغربى من شبه الجزيرة.

بيلايو 
فى سنة 718 اتمرد فى استورياس نبيل اسمه بيلايو  ضد المسلمين لكن فشلت الثورة .فى سنة 722 حاول بلايو مرة تانيه و هزم بلايو و مجموعة من الاستوريانيين من بينهم بعض نبلاء الڨيثجوث , المسلمين فى معركة كوڨاجوندا و اسس بيلايو مملكة أستورياس و دى كانت بداية الفترة المعروفة باسم الاسترداد علشان استعادة السلطة المسيحية فى شبه الجزيرة الايبيرية. مملكة أستورياس حكمت استورياس و كانتابريا و ناڨارا و شمال اراجون.

فى الجزء الشمالي الشرقى من شبه الجزيرة الڨييثجوث اللى كانو هربو لمملكة الفرنكيين طلبو مساعدة من الفرانكس , لحد شارلمان قام بسلسلة من الحملات العسكرية علشان اقامة منطقة منزوعة السلاح المعروفم باسم ماركيز ,و اتشكلت فى اوائل القرن التاسع لمنع تغلغل المسلمين فى مملكة الفرانكس.
و تقسيم الأراضى لماركيزات هو الاسلوب اللى اتقسمت بيه الاراضي الفرنكية فى بلاد كتير, و كان امراء الاقطاعيات من اصل فرنكى او جوثى بييمثلو ملك الفرانكس

عواصم مملكة أستورياس 
اول عاصمة كانت كانجاس دى أونيس  و اتنقلت لبراڤيا  وبعدين اختار الفونسو الثانى اوڤييدو عاصمة للمملكة.

ليون 
بالقرب من جبال البيرينيه كان فیه اتنين من الممالك المسيحية : ناڨارا واراجون. . كمان اتوسع حكم المسيحيين فى شبه الجزيرة ، اللى كان لحد الوقت دهه مملكة أستورياس ، و عاصمتها أوڨييدو لكن من عهد ألفونسو التانی العفيف اتحولت لمملكة ليون فى 910. .مدينة ليون كانت أندمجت فی مملكة أستورياس فى نص القرن التاسع فى عهد أوردانیو الاول فى 856.

مصادر 

تاريخ اسبانيا
ممالك و دول قديمه
دول مسيحيه
الاندلس

الأندلس هو اسم إمارة او مقاطعة من الإمبراطورية الإسلامية. عملها المسلمين فى شبه جزيرة ايبيريا بعد ما دخلوها بزعامة طارق بن زياد وضمّوها للخلافة الأموية سنة 711.

الأندلس كمان هو اسم سماه المسلمين للأجزاء اللى حكموها من شبه جزيرة ايبيريا.
و استمر وجود حكم للمسلمين فى ايبيريا لحد استرداد مملكة جرانادا 2 يناير سنة 1492.

الاسم 
اسم الاندلس هوه الاسم العربي يعني الاسم اللي سماه العربيين (العرب) الاندلسيين (المورويين) المكان من المغرب الاوروبي فى البلاد الاوروبيه اللي هاجرو عليها و غزوها و احتلوها و حكموها و استوطنوها و عاشو ف اماكن منها زى جرانادا مدة 781 سنه ميلاديه سنة 711م و لغاية سنة 1492م و عملو حضاره عربيه فيها . المكان بيشمل كل دولة اسبانيا الحاليه و كل دولة البرتغال الحاليه و جنوب دولة فرنسا الحاليه .

الحدود 

حدود الاندلس اتغيرت عل مدار السنين . المسلمين دخلو لحد جوه الاراضى اللى الايام دى فرنسا. معركة بواتييه (بالفرنساوى: Bataille de Poitiers) حصلت ف شهر اكتوبر سنة 732م فى مكان بين مدينة بواتييه و مدينة تور ، و كانت بين جيش الدولة الأموية، بقيادة والى الأندلس عبد الرحمن الغافقى، و قوات الفرنكيين والبورجانديين بقيادة كارل مارتل، وانتهت بانتصارالفرنكيين والبورجانديين وانسحاب جيش الامويين بعد ما عبد الرحمن الغافقى اتئتل. جيش الفرانكيين كسب المعركه بدون سلاح الفرسان.

الانفصال عن الدوله العباسيه 
بعد انهيار الدوله الأُمويه و بداية الدوله العباسيه، استقلَ عبد الرحمن بن معاويه اللى كان من امرا الأمويين و هرب ناجين من العبَاسيين بالأندلس وأسس فيها إمارة قرطبه، اللى دامت 179 سنة،

الطوايف 
إمارة قرطبه اتفككت ف الاخر لإمارات اشتهرت بإسم الطوايف

المرابطين 
بعد استرداد توليدو الطوايف طلبو مساعدة المرابطين اللى كانو ف المغرب

الموحدين 
الموحدين غلبو المرابطين يوم 24 مارس 1147م، و اخدو ممتلكاتهم بما فيها الاندلس.

اهم احداث حروب الاسترداد 

الاسترداد ابتدا بعد انتصار بيلايو على جيش المسلمين سنة 722. فى القرن ال13 تاج كاستییا بقى اقوى تاج اسبانى مغربي اوروبي فى البلاد الاوروبيه و مد ملك كاستییا سلطته لجنوب الاندلس و اضاف خايمى الاولانى ملك اراجون ممالك فالنسيا و مايوركا و مملكة مورسيا و بعد كده كمان ضم سردينيا و سيسيليا و مناطق من شرق البحر الابيض المتوسط و ابتدو بعديها الاوروبيين (الاوروب) بعد ما توحدو و بئو ايد وحده رحلة استرداد الكتير الكتير من اراضي الاندلس المغربيه الاوروبيه فى بلاهم الاوروبيه فاستردو مدينتين من المدن الكبيره فى جنوب الاندلس المغربيه الاوروبيه فى البلاد الاوروبيه فى القرن ال13 الميلادي و اللي همه كوردوبا سنة 1236م و سيڤییا سنة 1248م و فضل حكم العربيين (العرب) فى منطقة غرناطه لوحدها لانها كانت مملكه فى جنوب الاندلس المغربيه الاوروبيه فى البلاد الاوروبيه , ب استمر وجود حكم العربيين (العرب) فى الاندلس المغربيه الاوروبيه فى البلاد الاوروبيه لغاية سقوط مملكة جرانادا فى يد الاوروبيين اللي همه اصحاب الاندلس المغربيه الاوروبيه فى البلاد الاوروبيه الاصليين و تحديدا تحديدا بتاريخ 2/1/1492 ميلادي اللي كان اخر يوم لحكم العربيين (العرب) ف جرانادا و اللى سماه العربيين (العرب) يوم سقوط غرناطه.

محاولة العثمانيين غزو ايبيريا 
حاول العثمانيين يغزو ايبيريا سنة 1568م، لما بعتو أربعين مركب متحملين سلاح و متطوعين عشان يساعدو المسلمين ف جرانادا. عواصف الشتا منعت المراكب . حاولو تانى سنة 1569م،لكن ما وصلش غير ست مراكب.

مصادر 

بلاد اتلغت
تاريخ اسبانيا
دول اسلاميه
اندورا

امارة أندورا  - بالكاتيلانى: Principat d'Andorra -، اماره صغيره من غير سواحل فى  اوروبا الغربية ، شرق جبال البيرينيه تحدها الجبال و اسبانيا و فرنسا.

أندوررا كانت بلد معزولة و دلوقتى بلد مزدهر ويرجع اساسا للسياحة و مركزها باعتبارها ملاذ ضريبى. أندورا هى سادس أصغر دولة فى أوروبا.

 
بلاد
امارات
دول مسيحيه
كاديذ

كاديذ  هى مدينة و مينا فى جنوب غرب اسبانيا. عاصمة اقليم كاديذ ;واحد من تمان اقاليم بتشكل منطقة الحكم الذاتى اندلسيا.

تاريخ 
الفينيقيين كانو اول حضارة تيجى لشبه الجزيرة الأيبيرية لتوسيع التجارة بينهم ، و اسسو ، من بين حاجات تانيه ، مدينة كاديذ حوالى سنة 1100 قبل الميلاد، اقدم مدينة مأهولة فى اوروبا الغربية.

لينكات برانيه

مصادر

مصادر 

مدن اسبانيا
موانى اوروبا
فرانكيين

الفرانكس  او الفرانكيين (لاتينى: Franci) , هما قبايل جرمانية غربية اتحددت اول مره فى القرن التالت كمجموعة عرقية بتعيش فى شمال و شرق نهر الراين المنخفضه.

ميروڤينجيين 

الفرانكيين تحت حكم الملوك الميروڤينجيين , اسسو واحده من الممالك اللى حلت محل الامبراطوريه الرومانيه الغربيه من القرن الخامس الميلادى . دولة الفرانكيين الموحده سيطرت على اجزاء كبيره من اوروبا الغربيه بحلول نهايت القرن التامن. و تحت حكم الملوك الكارولينجيين الفرانك كانو من اهم العوامل فى نشر المسيحية فى اوروبا الغربيه.

الاسم 
تعاريف الفرانكيين على انهم مجموعه عرقيه مختلفه حسب وجهت نظر المؤرخين. و مش واضح اذا كان الفرانكيين كانو بيسموا نفسهم ده من زمان او اذا كان الفرانكيين من البدايه هما مجموعة مختلفه ف الثقافه عن الشعوب اللى حواليهم. المؤرخين المسلمين فى العصور الوسطى نسبوا الصليبيين ليهم و سموهم الفرنج او الفرنجه.

تاريخ 
اول مره اتعرف حاجه عن الفرانكيين فى التاريخ كان حوالى سنة 250 لما غزوا منطقة الراين بسبب ضعف الامبراطورية الرومانية .

فى القرن التامن الشرق الأوسط ، و ساحل شمال افريقيا و شبه الجزيرة الايبيرية بقو تحت الحكم الاسلامى , واحد من الاسباب المهمه اللى وقفت توسع المسلمين فى الغرب كان بسبب خسارتهم معركة تور مع الفرانكيين.

مصادر 

اوروبا
تاريخ فرنسا
شعوب قديمه
قبايل جرمانية
فرانكس
حرب اهليه

الحرب الاهليه هيا حرب بتحصل بين جوه البلد الواحده بين مجموعات عرقيه او دينيه او سياسيه و بعضيها و ممكن تشارك فيها قوات جيش نظاميه او ميليشيات مسلحه. الحرب الاهليه لازم يحصل فيها عنف متبادل من الناحيتين يعنى المجازر اللى ممكن ترتكبها دول فى حق شعوبها ما بتعتبرش حرب اهليه لانها عنف من طرف واحد مسلح تجاه طرف ضعيف و اعزل.

حروب اهليه مشهوره 
 الحرب الاهليه اللبنانيه 1975–1990
 الحرب الاهلية الامريكية 1861–1865
 الحرب الاهليه الروانديه 1990-1994
 الحرب الاهليه الاسبانيه 1936–1939
 الحرب الاهليه الصوماليه 1991-لسه شغاله
 الحرب الاهليه الجزايريه 1991–2002
 الحرب الاهليه الافغانيه 1992–2001
 الحرب الاهليه السوريه 2011-لسه شغاله

حروب
ميروڤينجيين

الميروڤينجيين كانت عيله من قبائل السليان من الفرنكيين

الميروڤينجيين هى اول سلالة حكمت الفرنكيين لحد كبير فى منطقة فرنسا دلوقتى. من نص القرن الخامس لنص القرن التامن.

التأسيس 
اسم سلالة الميروڤينجيين جاى من اسم الملك شبه الأسطورى ميروڤيوس ( Meroveus او Merovius) ، زعيم الفرانكيين الساليان و اتشهرو ف التاريخ بسبب انتصارات ابنه شيلديريك الأول اللى حكم من سنة 457 لسنة 481 م ضد الڤيسيجوث و الساكسونيين و الالامانيين . ابن شيلدريك كلوڤيس الاول اللى حكم من سنة 481 لسنة 511 م وحد معظم ارض جول شمال لوار تحت سيطرته حوالى سنة 486.

نهاية حكم ميروڤينجيين 
ف السنين الاخرانييه من حكم الميروڤينجيين سلالة الميروفنجيين كانو مجرد حكام صوريين,كارل مارتل اختار إنه مياخدش لقب ملك , و انتها حكم الميروڤينجيين فى انقلاب القصر سنة 751 لما بيبين الاوصيير ابن كارل مارتل شال شيلدريك التالت من الحكم . حكم الميروڤينجيين انتها رسمى فى شهر مارس سنة 752 لما خلع البابا زخارى رسميا شيلدريك التالت اخر ملوك الميروڤينجيين  و البابا اسطفانوس التانى أكد تانى و اتتوج بيبين الاوصيير مكان شيلدريك سنة 754م . بيبين الاوصيير اختار إنه مياخدش لقب امبراطور, حكم شارلمان إبتدا سنة 768 بعد موت ابوه بيبين القصير. شارلمان اختار إنه ياخد لقب امبراطور ,لكن كل واحد منهم كان الحاكم المطلق لكل اوروبا الغربيه. مصطلح ميروڤينجيين جاى من لاتينى العصور الوسطى Merovingi او Merohingi ("ولاد ميروڤيوس ") و هو تغيير لاسمهم فى الفرانكونى الغربى القديم بشكل من الأشكال ،

لينكات برانيه

مصادر 

تاريخ اوروبا
عيلات مالكه
15 يناير

15 يناير هو اليوم الخمستاشر من ايام السنة فى التقويم الجريجورى . و فيه بعده 350 (351 فى السنة الكبيسة) يوم لحد نهاية السنة.

مواليد 
 1622 - موليير مسرحى فرنساوى.
 1872 - احمد لطفى السيد مفكر كبير و سياسى مصرى.
 1918 - جمال عبد الناصر رئيس مصرى.
 1929 - مارتين لوثر كينج ناشط سياسى امريكانى.

وفيات 
 1957 - على الكسار ممثل مصرى.
 2008 - يونان لبيب مؤرخ مصرى.

ايام السنه
يناير
16 يناير

16 يناير هو اليوم الستاشر من ايام السنة فى التقويم الجريجورى . و فيه بعده 349 (350 فى السنة الكبيسة) يوم لحد نهاية السنة.

مواليد 
 1979---اليا
 1794 - جيبون

ايام السنه
يناير
محمد انور السادات

محمد انور السادات تالت رئيس لجمهورية مصر و حكمها من 1970 لحد اغتياله فى 6 اكتوبر سنة 1981.اتولد السادات فى 25 ديسمبر 1918 فى قرية ميت ابو الكوم فى مركز تلا فى محافظة المنوفيه .اتجوز "چيهان صفوت" سنة 1949 بعد ما انفصل عن مراته الاولانيه اقبال ماضى اللى كان اتجوزها سنة 1940. وله 3 بنات من "چيهان" , اللى اشتهرت بچيهان السادات.اشتهر السادات بقوته وبصراحته وبذكاءهُ و حكمتهُ وحبه لمصر و قدر يطلعها من دايرة الحروب والدمار للتنميه و الانفتاح و رجع اسمها التاريخى العريق اللى اتنازل عنه جمال عبد الناصر اللى حكم قبله لأول مره فى تاريخها. أخد جايزة نوبل للسلام.

حياته 
 دخل المدرسه الحربيه 1935 .
 اتخرج منها كملازم تاني 1938.
 شارك فى انقلاب الظباط الاحرار 1952.
 بقى رئيس مصر سنة 1970.
 شن حرب اكتوبر 73 على اسرائيل.
 وقع اتفاقية سلام مع اسرائيل.
 اخد جايزة نوبل للسلام (1978)
 اغتاله تنظيم الجهاد على ايد خالد الاسلامبولى سنة 1981 .

حرب 1973 

من أهم الحاجات التى عملها السادات انه حارب اسرائيل فى حرب 6 اكتوبر سنة 1973. فى ظرف ست سنين بس قدر يعيد بنا جيش مصر اللى اتدمر فى حرب 1967 و يخوض بيه حرب و يخرج منتصر .

سلام 

السادات اتفاوض على السلام من موضع قوه و عمل اتفاقية السلام المصريه الاسرائيليه سنة 1978 و رجع بقية سينا من غير ما مصرى يتقتل فى حرب تانيه ، برؤيتهُ للمستقبل العالمى وتوقعاته بانهيار السوفييت.

السادات اخد جايزة نوبل فى السلام سنة 1978 بسبب مجهوده و اهتمامه بـ السلام بالاشتراك مع مناحيم بيجن .

المعارضة للسادات 
 الشيوعيين بيلوموه على سياساته الراسماليه ومحاولته انه يلغى الدعم.
 الليبراليين بيلوموه على انه سمح للجماعات الاسلاميه والمتطرفيين انهم يدخلو العمل السياسى عشان يوازنهم مع الشيوعيين. بعد كده جماعه من الجماعات التابعه لتنظيم اسلامى خططت ل اغتياله ''. وبعدين بقوا قوه بعد كده لحد ما تصدى لهم الامن فى التسعنيات بيلوموه كمان انه قبض على عدد كبير من المثقفيين و من كل التيارات السياسية و الدينية وكل اللى كانوا بيعارضوه وقفل كل الجرايد اللى مش قومية وسجنهم فى 5 سبتمبر 1981 .
 العرب بيلوموه على معاهدة السلام ، و بقيادة احمد حسن البكر اللى كان رئيس العراق وقتها خرجوا مصر من الجامعه العربيه و كونوا حاجه اتسمت جبهة الصمود و التصدى انتهت للاشىء و ما حققتش أى حاجه و انتهت العراق نفسها بتدميرها و البلاد اللى شاركتها بتعانى صعوبات مصيريه فى شرق اوسط بيتغير شكل خريطته ، مع ان السادات كان بيقترح حل نهائى للفلسطينيين بانسحاب اسراائيل لحدود 1967.

مهما كانت الانتقادات قدر السادات يوقف نزيف الدم و وفر الاف القتلى و المعاقين اللى كانو ممكن يكونو ضحايا لحروب بين مصر و اسرائيل.

تكريم و ميدان أنور السادات 
اتكرم السادات فى كل بلاد العالم المتحضره و نال احترام الشعوب المحبه للسلام و أخد جايزة نوبل للسلام. فى 22 ديسمبر 2009 اسرائيل كرمته فسمت ميدان فى مدينة حيفا على اسمه.

مؤلفاته 
 السادت ألـّف كتاب عن حياته اسمه البحث عن الذات.
 يا ولدى ده عمك جمال
 ثورة على النيل
 القصة الكاملة للثورة.
 الصفحات المجهوله للثوره.

مصادر

لينكات خارجيه ليها علاقه بالموضوع 

 رقية السادات ترحب بتكريم اسرائيل للزعيم المصرى الراحل

مواليد 1918
وفيات 1981
رؤساء مصر
تاريخ مصر الحديثه
سياسيين مصريين
واخدين جايزة نوبل
مصريين واخدين جايزة نوبل
واخدين جايزة نوبل للسلام
ظباط احرار
حكام مصر
عسكريين مصريين
حرب اكتوبر
رؤساء وزرا مصريين
نائب رئيس مصر
مصريين واخدين قلادة النيل العظمى
رئيس البرلمان المصرى
سياسيين من الحزب الوطنى الديمقراطى
قاده اتخلعوا من السلطه عن طريق انقلاب
غاسلين اموال
تجار سلاح
منايفه
ناس من تلا
عيلة السادات
انور السادات
مصريين سودانيين
انترنت

الانترنت عبارة عن نظام عالمى لتبادل المعلومات والبيانات عشان نقل البيانات بطريقه تبديل الحزم باستعمال بروتوكول الانترنت القياسى (Standard Internet Protocol -IP) عن طريق مجموعة من الكمبيوترات المتوصلة ببعضها. الانترنت بتتكون من مجموعة من الشبكات الصغيرة فى البيوت و الجامعات و الشركات و الحكومات متوصلة ببعض لتكوين شبكة واحده كبيره, والكمبيوترات بمجموعة كبيره من التوصيلات المختلفة زى كابلات فيبر اوپتيك (Fiber Optic), الاسلاك النحاس, لاسلكى و وسايل تانيه كثيرة عشان تعمل شبكة عالمية كبيرة تتمكن عن طريقها تبادل الفايلات وعمل شات و لعب على النت و عمل ايميلات .

تطور 
الانترنت وصل لتطور كبير جدا يمكنك الدخول على الانترنت من اى مكان لاسلكى سواء ب التيليفون او بالحاسب المحمول (لاب توب) والانترنت لغته الاساسية هى الانجليزية لكن فيه كمان لغات كتيره

تنظيم 
مافيش تحكم مركزى بيحدد الإنترنت ف التنفيذ التكنولوجى أو ف سياسات الوصول والاستخدام و كل شبكه ممكن تحدد سياساتها الخاصه.

خدمات الانترنت 

 الدخول على المواقع
 سماع الاغانى وراديوهات
 تصفح الانترنيت السريعة
 تحميل الصور والفديو
 تحميل الافلام والمسلسلات
 تحميل التطبيقات والالعاب

تأثير الانترنت 

الانترنت اثر فى العالم قوى جدا, مثلا قدم نوع جديد من التعارف بين الناس عن طريق الفيس بوك او ماى سبيس اللى بيمكن من عمل صفحة بالخصوص لاى شخص يحط فيها معلوماته و يتعرف على اصحاب جداد. من الناحية التعليمية فيه فوايد كتيره للانترنت

شوف كمان 
 برودباند انترنت

لينكات برانيه

مصادر
الامبراطوريه الاسپانيه

توحيد ممالك اسبانيا حط اساس اسبانيا الحديثة و الامبراطورية الاسبانية. كانت اسبانيا القوة الرائدة فى  اوروبا فى القرون الستاشر و السبعتاشر و عزز موقف التجارة الثروة من الاستعمار. الامبراطورية الأسبانية وصلت قمتها فى عهد اول ملكين من عيلة هابسبورج; كارلوس الاول (1516-1556) وفيليبى التانى (1556-1598). و كان فى الفترة دى كمان الحروب الايطالية و تمرد الكوميرونوس ، الهولندى لثورة ، و ثورة الموريسكو , و المواجهات مع العثمانيين ، والحرب بين انجلترا واسبانيا و الحروب مع فرنسا.

توسع 

الامبراطورية الاسبانية اتوسعت و ضمت معظم امريكا الجنوبية و الوسطى ، والمكسيك ، والأجزاء الجنوبية و الغربية من امريكا دلوقتى ، و الفلبين ، و جوام و جزر ماريانا فى شرق اسيا ، و اجزاء من شمال ايطاليا ، و جنوب ايطاليا و صقلية ، المدن فى شمال افريقيا ، و اجزاء من فرنسا و المانيا دلوقتى ، و بلجيكا ، لوكسمبورج ، و نيذارلاندا. و كانت اول امبراطورية يتقال ان الشمس مش بتغرب عنها أبدا.
ده كان هو عصر الاستكشاف ، مع جرأة الاستكشافات فى البحر و البر ، والانفتاح الجديد لطرق التجارة عبر المحيطات ، و الفتوحات ، وبدايات الاستعمار الأوروبى.

تحديات 
فى القرون الستاشر و السبعتاشر، كانت اسبانيا فى مواجهة تحديات من كل الجوانب. القراصنة البربر تحت رعاية التزايد السريع فى الامبراطورية العثمانية سببو تعطيل الحياة فى كتير من المناطق الساحلية بسبب خطف السكان علشان تجار العبيد و تجدد الغارات و تهديد الغزو الاسلامى. و فى الوقت ده كانت اسبانيا فى كتير من الاحيان فى حالة حرب مع فرنسا فى ايطاليا و اماكن تانيه. و بعدين التعديل البروتستانتى سبب انقسام الكنيسة الكاثوليكية.

استمرت المملكة أكتر من أى وقت قبل كده فى مستنقع الحروب و كانت النتيجة اجبار المملكة على توسيع الجهود العسكرية فى  اوروبا و البحر المتوسط. زيادة قوة فكرة الانسانية و التعديل البروتستانتى و الاكتشافات الجغرافيا الجديدة و القضايا ناقشتها حركة فكرية معروفة باسم مدرسة سالامانكا.

حرب الوراثة الاسبانية 

لما اخر ملوك سلالة عيلة هابسبورج، كارلوس التانى مات بدون مايكون له اولاد و ورث الحكم لفيليبى دى بوربون ، حفيد اخته ماريا تيريسا من اسبانيا و حفيد لويس الاربعتاشر ملك فرنسا خلفه على العرش باسم فيليبى الخامس ملك اسبانيا ،و فيليبى الخامس ملك اسبانيا كان اول حاكم من بوربون لاسبانيا ما بين ( 1700 و 9 يوليه 1746 ) . ( اتولد 1683 ). حكم سنين قليلة و ابتدت حرب الوراثة الاسبانية بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسبانيا، بعد عشر سنين من الحرب , سلام اوتريخت وافقت و اعترفت بأن فيليب الخامس يكون ملك اسبانيا لكن اسمه اتشال من سلسلة خلافة العرش الفرنساوى.

مصادر 

تاريخ اسبانيا
لغه محليه

اللغه المحليه (Vernacular)هى اللغة الام لبلد او منطقة. عموما فى اللغويات اللغات المحلية بتتوصف بالمقارنه مع اللينجوا فرانكا او اللغه الرسمى او اللغات العالمية. مثلا ، فى أوروبا الغربية لحد القرن السبعتاشر معظم الكتب العلميه إتكتبت باللاتينى. و الاعمال المكتوبة باللغة الام كان بيتقال عليها انها مكتوبه باللغه المحليه.

شوف كمان 
 الكلام
 ديجلوسيا
 اللغة الام

مصادر 

لغات
عمله

العمله هى وحدة التبادل التجارى اللى بتسهل انتقال البضايع و الخدمات, فى اغلب الدول بيبقى فيه حاجه اسمها البنك المركزى و بيبقى هو المسئول الوحيد عن اصدار العملات فى الدوله دى, فى اكتر من بلد ممكن يسمو العملات بتاعتهم نفس الاسم زى السعوديه ( الريال السعودى) و اليمن ( الريال اليمنى).

شوف كمان 
 ليستة العملات

لينكات برانيه

مصادر 

عملات
سايكولوجيا

سايكولوجيا أو سايكولوجي ( psychology;  Ψυχολογία; أو علم النفس) هو العلم اللى يدرس الوظايف العقلية و السلوك. علما النفس (السايكولوجيين) يهتمون بدراسة الشخصيه ،العاطفة، السلوك، الإدراك، و العلاقات بين الأشخاص و ماشابهة.

قديم السايكولوجيا كانت تعرّف بإنها دراسة العقل و الظواهر العقلية. لكن السايكولوجيا فى دراساتها تتبع المنهج العلمى القائم على الملاحظة و القياس و التقريب. و تنقسم حسب المبادىء اللى تقوم عليها السايكولوجية السلوكية، و الفرضية، و التكوينية، و التحليل النفسى، و بحسب موضوعها: للسايكولوجيا العامة، و سايكولوجيا الحيوان، و الإجتماعية، و التربوية، و الصناعية، و المرضية، و الجمالية، و بحسب منهجها: السايكولوجيا النظرية، و التجريبية، و التحليلية، و الإحصائية ، و الإكلينيكية.
حريقه

الحريقة مفرد حرايق والنطق حرايئ .
 بتحصل نتيجة اشتعال النار فى مكان معين زي مثلا أش الرز او انبابيب الغاز او مس كهربي او اى سبب تاني .
 الجهاز المسئول عن اطفاء الحرايق هو المطافى لكن فى الفلاحين بيتعاون الناس كتير جدا عشان يطافوا اى حريقة بتحصل بمجهود جماعي حتي قبل ما توصل المطافي .
 اشهر الحرايق اللى حصلت فى مصر كان حريقة القاهره 26 يناير سنة 1952 م , وحريق مجلس الشورى 19 اغسطس 2008 م .

كوارث
حرايق
فى الادب الجاهلى



مقدمة 
 الكتاب ده من اشهر كتب طه حسين عميد الادب العربي واللي صدر سنة 1927 م , واللي كان بمثابة تغيير كبير فى الشعر الجاهلى خصوصا فى الطرح الجديد اللى جه به وطريقة النقد اللى استخدمها ومبدأ الشك اللى عمل بيه , الكتاب اصلا كان اسمه "الشعر الجاهلى" وبعدين نتيجة حملة حصلت ضد الكاتب نزل تاني بعد ما شالوا منه اجزاء باسم "فى الشعر الجاهلي" ودا كان نتيجة شكه ونقده لبعض الثوابت
 طه حسين وبفضل دراسته فى فرنسا اتأثر بمبدأ الفيلسوف ديكارت فى الشك فى اى مسلمه مهما كانت وكان ده واضح جدا فى فكر طه حسين عشان كده كان ده سر عظمته لانه درس بحيادية وتجرد من اى مسلمات او تصديق و بشك خصوصا انه دكتور فى تاريخ الادب العربي والشك كان لازم منه عشان مفيش اكتر من التلاعب فى التاريخ . وخصوصا انه الغربيين لما شكوا فى الادب اليوناني وجدوا ان اغلبه منسوب , وكان مبدا طه حسين انه الاستسلام للثوابت هوا كسل عقلي وحب عدم الاطلاع , لكن المؤرخ البارع طه حسين فكر وتعمق فى كل شئ عشان يقدر يعرف التاريخ علي حقيقته علي أد ما يقدر .

المصدر 
 فى الادب العربي لطه حسين (تلخيص وتمصير )

كتب
17 يناير

17 يناير هو اليوم السبعتاشر من ايام السنة فى التقويم الجريجورى . و فيه بعده 348 (349 فى السنة الكبيسة) يوم لحد نهاية السنة.

مواليد 

ايام السنه
يناير
دم

الدم دا السائل اللى بيتحرك جوا الجسم وبينقل الأكل والأكسوجين والهرمونات وحاجات تانية للاجزاء المختلفة من الجسم.

وهو بيتكون من سائل اصفر ( البلازما ) عايمة فيه شوية خلايا وكور صغيرة زي كرات الدم الحمرا وكرات الدم البيضا.

مكونات الدم

 البلازما:

ودى مادة سايلة شفافة بتميل للون الاصفر وليها دور مهم فى انتقال الماء والأملاح وبرده المواد الغذائية مثل السكريات والفيتامينات الهرومونات وغيرها وموجود بنسبة 54% من الدم زى المادة الخلالية فى الدم وبتتركب من 90% ماية(للمية دور كبير علشان بيحافظ على درجة حرارة الجسم 37 درجة مئوية) و1 0% مواد تانية ذايبةزى 2%.(أيونات الأملاح المعدنية-7% البروتينات - الكربوهيدرات - الدهون - الفيتامينات - 1% أجسام مضادة هرمونات - غازات مذابة)
 خلايا الدم الحمرا

خلايا بتتجدد كل 120 يوم وتتكسر فى الكبد والطحال وبتروح إلل العصارة الصفراوية ، لونها احمر عشان مادة الهيموجلوبين وبتتكون مادة الهيموجلوبين من بروتين وحديد، عددها تقريبا عند الراجل الشاب 4 - 5 مليون وفي الست 4 - 4.5 مليون، بناء كريات الدم الحمراء تتحكم فيه الكليتان عن طريق هرمونبيسموه بالإريتروبويتين، ويعتمد إفراز الهرمونده على الضغط الجزئي للاكسجيناللى فى الدم. خلايا الدم الحمرا ملهاش نواة، عشان كده متقدرش
تتكاثر
 خلايا الدم البيضا:

او كريات الدم البيضا هى الخلايا اللى بتوفر الحماية للجسم من الامراض وعددها اقل من خلايا الدم الحمرا وفيها نواة واحدة وكمان أن ها اكبر من خلايا الدم الحمرا.
 الصفايح الدموية:

أجسام سيتوبلازمية موجودة فى الدم وبتتكسر عند لمسها للهوا لتجلط الدم علشان ما يتسببش النزيف بضرر مالهاش شكل متحدد

طب
بيولوجيا
بلازما

البلازما دي السائل اللى فى الدم اللى عايم فيه الخلايا والبروتينات والهرمونات. وهو سائل اصفر خفيف كثافته قد بتاعه المية مرة ونص. وهو عبارة عن 90% مية و9.1% مركبات عضويه و0.9% مركبات غير عضويه وغازات مختلفة.

طب
نشيد بلادى بلادى بلادى

بلادى بلادى بلادى هو النشيد الوطنى لمصر. من تأليف الشاعر محمد يونس القاضى و تلحين الموسيقار المصرى سيد درويش بعض كلمات النشيد مأخوذه من خطبة مشهورة للزعيم مصطفى كامل. الرئيس السادات هو من اختاره نشيدا وطنيا لمصر سنة 1979.

كلمات النشيد 

بلادى بلادى بلادى — لكِ حبى و فؤادى

مصر يا أم البلاد — أنتِ غايتى والمراد

وعلى كل العباد — كم لنيلك من أيادى

بلادى بلادى بلادى — لكِ حبى وفؤادى

بلادى بلادى بلادى — لكِ حبى وفؤادى

مصر انت أغلى دره — فوق جبين الدهر غرة

يا بلادى عيشى حرة — واسلمى رغم الأعادى

بلادى بلادى بلادى — لك حبى وفؤادى

بلادى بلادى بلادى — لك حبى وفؤادى

مصر يا ارض النعيم — سدت بالمجد القديم

مقصدى دفع الغريم — وعلى الله اعتمادى

بلادى بلادى بلادى — لكِ حبى و فؤادى

بلادى بلادى بلادى — لكِ حبى وفؤادى

مصر أولادك كرام — أوفياء يرعوا الزمام

سوف نحظى بالمرام — باتحادهم واتحادى

بلادى بلادى بلادى — لكِ حبى و فؤادى

بلادى بلادى بلادى — لكِ حبى و فؤادي

لينكات برانيه 
 
 Instrumental version of "Bilady, Bilady, Bilady" in RealAudio
 

اناشيد وطنيه
مصر
ثورة 1919
اغانى
اغانى سيد درويش
مصر
اغانى وطنيه مصريه
تقويم يوليانى

التقويم اليوليانى هو اصلاح للتقويم الرومانى ، عرضه يوليوس قيصر فى 46 قبل الميلاد.

تاريخ 
التقويم اليوليانى ابتدى فى 45 قبل الميلاد ويتكون من 365,25 يوم مقسم على 12 شهر مقارنه بالتقويم الجريجورى فهو اللى بيعد السنة 365,2425 يوم،

الفرق بين التقويمين اليوليانى والجريجورى (الميلادى) 
يبتدى التقويم الجريجورى باعتبار يوم 5 اكتوبر 1582 (حسب التقويم اليولياني) يوم 15 اكتوبر 1582.

لينكات برانيه

مصادر 

تقاويم
كيلوجرام

الكيلوجرام هو وحدة قياس اساسيه للكتله الفيزيائيه حسب النظام العالمى للوحدات (SI) و هو بيساوى 1000 جرام.
الكيلوجرام كمان فى الاستعمال اليومى بيستخدموه فى قياس الاوزان.التفريق بين الكتله و الوزن مالوش اهميه كبيره بره نطاق الفيزيا، بس من الناحيه الفيزيائيه الوزن هو قوة جذب الارض للكتله و بما ان قوة الجذب فى الغالب بتبقا ثابته ففى علاقه خطيه مباشره بين الوزن و الكتله بتاعة اى جسم.الكتله بتاعة اى جشم دى قيمه ثابته انما وزنه بيتغير من مكان للتانى على الارض و من كوكب للتانى على حسب قوة الجذب. يعنى لو واحد وزنه 60 كيلو و هو على سطح الارض ف وزنه ح يبقا 10 كيلو بس و هو على سطح القمر و فى الحالتين الكتله بتاعته زى ما هيا ما اتغيرتش.

مصادر 

وحدات قياس
جزر البليار

جزر البليار هى مجموعة جزر (أرخبيل) تبع اسبانيا فى غرب البحر المتوسط قرب الساحل الشرقى لشبه الجزيرة الايبيرية.

الجغرافيا 
تتكون جزر البليار فى الاساس من أربع جزر كبيره رئيسية، تحيط بيها عشرات الجزر الصغيرة المتناثرة حولها، هيا جزيرة مايوركا (عاصمة جزر البليار واكبرها مساحة)، جزيرة مينوركا (Menorca)، جزيرة ايبيزا (Ibiza) وفورمينتيرا (Formentera) اللي هيا أصغرهم، ولم تذكر فى كتب التاريخ القديم، ويبدو أنها كانت مهجورة وغير صالحة لرسو السفن.

كمان هناك جزر صغيرة منها جزيرة كابريرا وتقع فيها جنينة كابريرا الوطنية. وتنقسم تلك الجزر ل مجموعتين، يطلق على مايوركا ومنوركا وكابريرا اسم جزر الجرداء (بالإسبانية: Islas Gimnesias). أما مجموعة ابيزا وفورمنتيرا فبتتسما اسم جزر صنوبرية (بالإسبانية:Islas Pitiusas).

تقع المقدمة البليارية شمال الجزر هيا نطاق بحري كثيف على منحدر جرف فى جزر البليار هيا مسؤولة عن بعض خصائص دفق السطح لبحر البليار.

تبلغ مساحة جزر البليار 4.992 كم² (سابع عشر اكبر منطقة من المساحة فى اسبانيا).

الجزر والارخبيل 
تنقسم جزر البليار ل مجموعتين: Gimnesias فى الشمال و بيتيوساس فى الجنوب الغربي.

Gimnesias 
 مينوركا
 مايوركا
 كابريرا

بيتيوساس 
 ايبيزا
 فورمينتيرا

مصادر 

 
بليار
بليار
جزر الكنارى

جزر الكنارى هى مجموعة جزر (ارخبيل) من اصل بركانى تبع اسبانيا فى شمال المحيط الأطلنطى , تتكون جزر الكنارى اساسا من اربع جزر كبيره رئيسيه تحيط بيها عشرات الجزر الصغيره حواليها، الاربع جزر الكبيره هى جزيرة جران كناريا و تينيريفى و لانثاروتى و لا بالما ، و عاصمة جزر الكنارى سانتا كروث فى جزيرة تنايريفى لكن جزيرة جران كناريا تعتبر اكبر جزر الكنارى حجم وأكترها اتساع، اقليم جزر الكنارى واحد من 17 منطقه من الأقاليم (مناطق) المتمتعة بحكم ذاتى فى اسبانيا

تاريخ 

لانثاروتى ممكن كانت اول جزيرة من جزر الكنارى يسكنها ناس .الفينيقيين استقروا هناك حوالى 1100 قبل الميلاد, و كتب الكتاب و الفلاسفة اليونانيين هيرودوت و أفلاطون و بلوتارخ عن جنينة هيسبيريديس ارض الخصوبة فيها رائحة الزهور والفواكه فى جزء من المحيط الأطلنطى. سنة 1402 ، وبسبب التنافس مع البرتغال ابتدا تاج كاستييا غزو جزر الكنارى الى الوقت الحالي اللى كان يعيش فيها شعب الجوانتشيس غوانش احتلال جزر الكنارى قام بيه السادة النورمان الموالين للملك انريكى التالت ملك كاستييا فى 1478 أبتدأت المرحلة النهائية من غزو جزر الكنارى عملية الغزو كملت فى سنة 1496 و فضلت الجزر من ساعتها تابعه للتاج الاسبانى.
من 1569 لحد 1618 احتل القراصنة المغاربة جزيرة لانثاروتى كذا مره، و كانو يقتلون باستمرار ما بين الشطوط  المغربية و لانثاروتى. حملات القراصنة المغاربة اللتي لم تصل لأي جزيره من جزر الكنارى كجزيرة تينيريفى.

إقتصاد 
السياحة من أهم مصادر الدخل فى جزر الكناري

سياسه 
اقليم جزر الكنارى واحد من 17 منطقه من الأقاليم (مناطق) المتمتعة بحكم ذاتى فى اسبانيا

مصادر 

 
اسبانيا
جزر
اقاليم اسبانيا
ارخبيلات
عيسى

المسيح عيسى بن مريم فى المعتقد الاسلامي هو نبى من اعظم الانبياء اللى ربنا بعتهم للناس و واحد من اول العزم من الرسل و انه كلمة الله اللى ألقاها على مريم بنت عمران ، بس مالهوش اب بشري زي بقية الانبياء والناس مثله زى سيدنا ادم، لكن اتخلق ككلمة الله ألقاها على امه مريم بنت عمران. (إِذْ قَالَتِ الْمَلآئِكَةُ يَا مَرْيَمُ إِنَّ اللّهَ يُبَشِّرُكِ بِكَلِمَةٍ مِّنْهُ اسْمُهُ الْمَسِيحُ عِيسَى ابْنُ مَرْيَمَ وَجِيهاً فِي الدُّنْيَا وَالآخِرَةِ وَمِنَ الْمُقَرَّبِينَ) - سورة ال عمران آيه 45.

المسيح فى الاسلام 
عند المسلمين المسيح هو عيسى ابن مريم (يسوع فى المسيحيه) هو نبى من اعظم الانبيا اللى ربنا بعتهم للناس وانه كلمة الله اللى القاها على مريم بنت عمران. المسلمين برضه بيؤمنوه زى المسيحين بمعجزة ميلاد المسيح من مريم بنت عمران (العدرا مريم) ببشارة من الملاك جبريل. المسلميين بيؤمنوا بالمسيح اللى فى المعتقد المسيحى فى حاجات كتيرا جدا بس مختلفين مع المسيحيه بان المسيح هو ابن الله و الله المتجسد. بس مؤمنين ان المسيح من اعظم الانبيا والرسل اللى اتبعتوه من عند ربنا للناس و انه كلمة الله القالها على العدرا من روح الله. المسلمين بيؤمنوا ان المسيح متصلبش و ان ربنا انقذه و رفعه عنده فى الجنة وان المسيح حيرجع تانى قبل يوم القيامه و من علامات القيامه عودة المسيح و قتله الدجال.

انبيا و رسل بحسب المعتقد الاسلامى
شخصيات دينيه
سارفانيم

السارڤانيم (بالعبرى סרבנים, متجابه من סרב ساراڤ, "الرفض") معروفين بردو بإسم "Shministim" هما معارضين ضميريين فى اسرائيل اللى بيرفضو إنهم يخدمو فى جيش الدفاع الإسرائيلى. شويه منهم بيرفضو إنهم يحاربو فى باقى الأراضى الفلسطينيه. دى حركه مهمه و بتكبر بـ قوّه, و لو إن المعارضه مش مشهوره فى اسرائيل.

الحركه إبتدت فى 1979 مع جادى ألجازى, اللى كان اول واحد يرفض يخدم فى الجيش فى الأقاليم المحتله الفلسطينيه.

إيتسيك شـَبـّات هو اول واحد يرفض فى الحرب على لبنان فى 2006.

لينكات ليها علاقه 
 http://december18th.org 

جيش الدفاع الإسرائيلى
اسرائيل
سياسه
هيمالايا

الهيمالايا (بالسانسكريتى :معناها بيت التلج) ، سلسلة جبال موجوده فى قارة اسيا و بتفصل ما بين شبه القاره الهنديه و هضبة التيبيت و ساعات التعريف دا بيضم كمان سلاسل جبال تانيه زي كاراكورام و هيندو كوش .
جبال الهيمالايا فيها اعلى قمه فى العالم (جبل ايفيريست) و اللى بيوصل ارتفاعها لـ 8,848 متر من فوق سطح البحر و فيها اكتر من 100 جبل ارتفاعهم بيعدى الـ 7,200 متر.السلسله دى بتمتد فى ست بلاد: افغانيستان، بوتان، الصين، الهند، نيبال و باكيستان.

جبال اسيا
دمنهور

دمنهور ( ;   ”قرية حورس“;  ;  ) هى مدينه مصريه و عاصمة محافظة البحيرة, فى وسط غرب دلتا النيل على بعد 70 كم جنوب شرق اسكندريه و 160 كم شمال غرب القاهره. كان اسمها فى العصرالرومانى " هيرموبوايتا ". اتعرفت كمان بإسم "دمنهور الوحش". دمنهور عاصمة الاقليم من ايام الفراعنه و فى العصور الوسطى كانت مركز للمواصلات و تجارة القطن و اشتهرت بالاقمشه اللى كانت معروفه بإسم الاقمشه الدمنهورى. دلوقتى فيها محالج للقطن و مصانع لنسج الصوف.

مصر فيها كذا قريه معروفه بإسم دمنهور منها قريه بين القاهره و اسكندريه معروفه بإسم دمنهور وحشى, و منها قريه فى نواحى القاهره معروفه بإسم دمنهور شبرى و دمنهور الشهيد, و فيه قريه رابعه اسمها برضه دمنهور فى محافظة اسيوط بين منفلوط و بنى شقير .

فى وقت الحمله الفرنسيه على مصر ( 1798-1801 ) حصلت فى المدينه و نواحيها معارك بين المصريين و الفرنساويه انهزم فى معظمها الفرانسويه و اتكبدو خساير كبيره, و حصلت فيها معارك تانيه بين قوات محمد على باشا و قوات الألفى بك .

اصل الاسم 
فى العصر البطلمى كان اسمها "هرموپوليس بارڤا" (Hermopolis Mikra, ), و اتسمت كمان "تيم انهود" فى كتب تاريخيه  و فى العصرالرومانى اتسمت هيرموبوليتا. و اسم مدينة دمنهور اسم مصري قديم جه من (دما.ن.هور) يعنى مدينة حورس و هو نفس معنى اسم هرموپوليس, و كانت بتشتهر ايام الفراعنة بكترة المعابد الفرعونيه, و بالذات معبد كبير للإله حورس.

مشاهير المدينه 
 احمد زويل: عالم مصرى امريكانى اخد جايزة نوبل فى الكيميا.
 البابا كيرلس السادس- بابا الاسكندرية وبطريرك الكرازة المرقسية ال-116

فهرست وملحوظات

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 
 على مبارك, الخطط التوفيقية الجديدة لمصر والقاهرة, المطبعه الاميريه, بولاق 1306هـ

لينكات برانيه 

 
مدن مصريه
بلاد مصريه اساميها فرعونيه
قناة السويس

قناة السويس (القنال) هى قناه موجوده فى مصر و بتربط مابين البحر الاحمر و البحر المتوسط. القناة اتحفرت فى عشر سنين و اتفتحت سنة 1869 فى ايام الخديو اسماعيل باشا.

الاهميه 
اهمية قناة السويس سببها هو انها بتخلى النقل البحرى للبضايع يمر بين قارة اوروبا و قارة اسيا من غير السفن ما تضطر تلف حوالين قارة افريقيا فى رحله طويله.

جغرافيا 
القناة بتمر على تلت مدن مصريه (مدن القناه) و هما: بورسعيد ع البحر المتوسط و الاسماعيليه و السويس على خليج السويس فى البحر الاحمر.

القناه طولها 192 كم و بتمر على اربع بحيرات اسمهم :البحيره المره الصغرى، و البحيره المره الكبرى، و بحيرة المنزله و بحيرة التمساح.

الادراه 
القناه بتملكها و بتديرها هيئة قناة السويس التابعه للحكومه المصريه.
و بتعتبر من اهم طرق انتقال التجاره فى العالم ومن اهم مصادر النقد الاجنبى لمصر.

رؤساء شركة قناة السويس البحريه الفرنسيين 
 فرديناد ديليسبس (1855 - ديسمبر 1894).
 جول جيشار (ديسمبر 1894 - يوليو 1896).
 اوجست لويس البيريك (أغسطس 1896 - 1913).
 شارل جونار (مايو 1913 - 1927).
 لويس دى فوج (ابريل 1927 - مارس 1948).
 فرانسوا تشارلز رو (ابريل 1948 - يوليو 1956).

رؤساء شركة قناة السويس الفرنسيه (شركه فرنسيه خاصه) بعد التأميم 
 جاك جورج بيكو (1957-May 1971)
 ميشيل كابلين (May 1971-May 1981)
 فيليب ماليت (May 1981-February 1982)
 جورج بليسكوف (February 1982-March 1983)
 چيان پيريليڤادى (March 1983-July 1986)
 رينو دى لا جينير (July 1986-October 1990)
 جيرارد وورمز (October 1990-July 1995)
 جيرارد ميستراليت (July 1995-June 1997)

رؤساء هيئة قناة السويس المصريين 
 محمد حلمى بهجت (يوليو 1956 - يوليو 1957).
 محمود يونس (يوليو 1957 - أكتوبر 1965).
 مشهور احمد مشهور (أكتوبر 1965 - ديسمبر 1983).
 محمد عزت عادل (يناير 1984 - ديسمبر 1995 .
 احمد على فاضل (يناير 1996 - أغسطس 2012).
 مهاب مميش (أغسطس 2012 - 2019).
 اسامه ربيع {الحالي}

لينكات برانيه

مصادر 

 
السويس
جغرافيا مصر
مسطحات مائيه
مصر الحديثه
سويس
اتينا

اتينا (ياليونانى:Αθήνα) هيا العاصمه و اكبر مدينه فى اليونان.

جغرافى ا 
مساحة اتينا 39 كيلومتر مربع و ارتفاعها عن سطح البحر 	170 متر

تاريخ 
اتينا واحده من اقدم المدن فى العالم بيرجع تاريخها المكتوب لاكتر من 3400 سنه.

اسم 
اسم المينه جاى من اثينا الالاهه اليونانيه القديمه.

لنكات برانيه

مصادر 

عواصم
مدن اليونان
19 يناير

19 يناير هو اليوم التسعتاشر من ايام السنة فى التقويم الجريجورى . و فيه بعده 346 (347 فى السنة الكبيسة) يوم لحد نهاية السنة.

مواليد 
 جيمس وات (اتولد 19 يناير 1736 – 25 اغسطس 1819 )

ايام السنه
يناير
18 يناير

18 يناير هو اليوم التسعتاشر من ايام السنة فى التقويم الجريجورى . و فيه بعده 347 (348 فى السنة الكبيسة) يوم لحد نهاية السنة.

وفيات 
 1936 - مكسيم جوركى
 1985 - محمود محمد طه

ايام السنه
يناير
20 يناير

20 يناير هو اليوم العشرين من ايام السنة فى التقويم الجريجورى . و فيه بعده 345 (346 فى السنة الكبيسة) يوم لحد نهاية السنة.

احداث 
 2009 تنصيب باراك اوباما لرياسة الولايات المتحده الامريكيه.
 2005 تنصيب جورج ووكر بوش لرياسة الولايات المتحده الامريكيه لمده تانيه و اخيره.
 2001 تنصيب جورج ووكر بوش لرياسة الولايات المتحده الامريكيه لأول مره.
 1997 إعادة تنصيب بيل كلينتون لرياسة الولايات المتحده الامريكيه لمده تانيه و اخيره.
 1993 تنصيب بيل كلينتون لرياسة الولايات المتحده الامريكيه لأول مره.
 1989 تنصيب جورج هيربيرت ووكر بوش لرياسة الولايات المتحده الامريكيه.

مناسبات و أعياد 

اول ايام برج الدلو

مصادر 

ايام السنه
يناير